
NOVA STUDIA 
AEGYPTIACA IX (2015) 


Alguns cons funeraris no vistos per Davies i Macadam 
(la part) 


JAUME VIVÓ" 


Des de l'edició l'any 1957 del volum de làmines del Corpus d'inscripcions dels cons fune- 
raris egipcis realitzat per Davies i Macadam,' han anat apareixent en diferents publicacions 
un cert nombre de cons inèdits que no hi havien estat recollits. Aquest Corpus, a diferència 
d'anteriors publicacions, recull un total de 611 estampacions diferents dibuixades amb gran 
exactitud i de manera facsímil per l'experta mà de Norman de Garis Davies, la qual cosa en 
facilitava la lectura i identificació." Durant els anys que Davies va residir a la zona de Tebes 
Oest, va anar recopilant tota la informació possible sobre aquests tipus d'objectes amb la in- 
tenció de publicar un corpus que recollís totes les inscripcions conegudes fins llavors, am- 
pliant i millorant considerablement el treball anteriorment realitzat per Daressy que en 
recollia prop de tres-centes." L'any 1941, Davies va morir sense haver pogut concloure 
aquesta tasca tan ingent, però va deixar molta informació i gairebé tots els dibuixos preparats 
a punt per ser publicats. La seva vídua, Nina de Garis Davies, va donar tot aquest valuós 
material al Griffith Institute d'Oxford, després de diferents vicissituds, va arribar a les mans 
de M.F. Laming Macadam, el qual, passats uns anys, tot i la gran feina de Davies, va veure 
que encara necessitaria molt més temps per poder completar el projecte original de publicar 
els textos i tota la documentació relativa a aquestes inscripcions, ja que cadascuna d'elles 


Membre de la Societat Catalana d'Egiptologia. 

1. N. DE G. DAVIES 8: M.F. MACADAM, A Corpus of Inscribed Esyptian Funerary Cones, Part I, Plates, Oxford, 1957. En aquest 
treball denominarem aquesta obra Corpus. 

2. Una relació dels cons funeraris inèdits al Corpus es pot trobar a: J. VIVÓ é: S. COSTA, sFunerary Cones unattested in the 
Corpus of Davies and Macadam (Annex Do, BSÉG 22, 1998, p. 59-72, G. DIBLEY 8: B. LIPRIN, A Compendium of Eguptian 
Funerary Cones, Londres, 2009, p. 187-193, R. ZENIHIRO, The Complete Funerary Cones, Tolcio, 2009, p. 229-240, E. RRUCR, 
Dra" Abu el-Naga I. Eindriiche. Grabhegel als Elemente thebanischer Grabarchitettur, Archàologische Veròffentlichungen 124, 
DAIR, VViesbaden, 2012, p. 91-92, 135, 146-148, 156. 

3. Els principals reculls d'inscripcions dels cons funeraris publicats abans de l'edició del Corpus es poden trobar a: A. VVIE- 
DEMANN, eDie Altaegyptischen GrabRegel, Actes du Sixième Congrès International des Orientalistes tenu en 1883 à Leide. 
Quatrième partie, Sections 3: Africaine, Leiden, 1885, p. 129-155, VV. M. F. PETRIE, A Season in Egypt 1887, aV. Funeral Cones 
And Other Inscriptionso, Londres 1888, p. 23-25 i pls. XXI-XXIIL G. DARESSY, cRecueil de cónes funéraires, MMAF VIII, 
2on fasc., El Caire, 1893, p. 269-352, (MARQUESS OF) NORTHAMPTON éz VV. SPIEGELBERG é: P. NEVVBERRY, Report of 
some Excavations in the Theban Necropolis During The V/inter of 1898-9, Londres 1908, p. 35-36 i pls. XXIII-XXV, R. MOND, 
Report of VVorE in the Necropolis of Thebes during the V/inter of 1903-1904s, ASAE VI, 1905, p. 65-96, pls. I-IX, H. GAU- 
THIER, Rapport sur une saison de fouilles à Drah abou'l Neggah en 1906-, BIFAO VI, 1908, 121-137, 171, É. CHASSINAT, 
aQuelques cónes funéraires inéditso, BIFAO VII, 1910, p. 155-163. 

4. En el transcurs del procés d'edició, alguns d'aquests dibuixos van ser retocats molt curosament per Macadam, quan trobava 
exemplars en millor estat de conservació que els examinats pel mateix Davies. 

5. DARESSY, op. cit. nota 3. 

mereixia una particular línia d'investigació. Després de comparar els dibuixos realitzats ma- 
gistralment per Davies amb tants cons com va poder examinar físicament i per no demorar- 
ne indefinidament l'edició, Macadam va decidir finalment donar a llum el volum de làmines 
més complet publicat fins al moment. Aquest primer volum recull les 611 estampacions co- 
negudes fins aleshores, agrupades segons el nombre de columnes o fileres de jeroglífics, i or- 
denades entre elles lexicogràficament, i inclou al final de l'obra dos índexs, un de noms de 
persones i un altre de títols transliterats, que en faciliten la utilització. 


Més de 55 anys després de la publicació de les làmines del Corpus d'inscripcions dels 
cons funeraris, encara no ha aparegut l'esperat csegon volumo que reuneixi tota la infor- 
mació sobre aquests objectes que en el seu moment va imaginar Norman de Garis Davies. 
No obstant això, en aquests darrers anys s'han publicat alguns treballsé que complementen 
la magnífica obra de Norman de Garis Davies i M.F. Laming Macadam. 


En l'edició definitiva del Corpus amb els dibuixos de Davies ordenats de nou, Macadam 
va incloure 33 cons, l'existència dels quals ni ell ni el mateix Davies no havien pogut com- 
provar, però que estaven recollits en les seves notes i dels quals tenien notícia a partir de 
publicacions anteriors. Macadam no va gosar prescindir-ne a priori, tot esperant que una 
futura edició del Corpus pogués eliminar-los o confirmar-los definitivament. Aquestes 33 
estampacions, una gran part de les quals van ser dibuixades per Macadam en un sol traç 
perquè no es confonguessin amb els facsímils que Davies havia dibuixat tan curosament, 
les podem agrupar principalment en tres apartats: (a) aquelles l'existència de les quals està 
provada, (b) les que podríem eliminar amb gairebé total seguretat, i (c) les que encara avui 
dia són dubtoses i de les quals no hem pogut trobar un exemplar en cap museu ni en cap 
col-lecció privada consultada fins al moment. 


A causa de l'espai limitat de què disposem, en aquest article ens limitarem a tractar l'a- 
partat (a), que recull les estampacions corresponents als cons l'existència dels quals hem 
pogut confirmar sense cap dubte. 


De les nou estampacions que agrupem en aquest apartat / acompanyades amb la corres- 
ponent fotografia i dibuix facsímil, n'oferim només unes breus notes junt amb les referències 
bibliogràfiques, quan n'hi ha, i la localització actual. Tampoc no entrarem en l'estudi dels 
personatges esmentats ni de l'època en què van viure. Abans de continuar, però, hem de 
dir que aquest apartat inicialment estava format per onze estampacions, de les quals teníem 
notícia a partir de diverses publicacions, però, després de fer les comprovacions pertinents, 
el número s'ha reduit a nou. Les dues estampacions que havíem afegit i que de moment 
continuem pensant que no existeixen, passaran a formar part de l'anteriorment esmentat 


6. L. MANNICHE, Lost Tombs. A Study of Certain Eighteenth Dynasty Monuments in the Theban Necropolis, Londres, 1988, p. 3- 
12:J. VIVÓ, aNotes sobre els cons funeraris egipciso, Nilus, Butlletí de la Societat Catalana d'Egiptologia, núm. 11, Barcelona, 
2002, p. 5-30, EF RAMPP, Die Thebanische Netropole. Zum V/andel des Grabgedanhens von der XVIII. bis zur XX. Dynastie. Theben 
XII. 1. Teil, Mainz Am Rhein, 1996, p. 66-69, M. AL-THIBI Aspects of Funerary Cones (Tesi presentada a la Univesitat de Li- 
verpool, juny 2005), DIBLEY éz LIPRIN, op. cit. nota 2, ZENIHIRO, op. cit. nota 2. 

7. Cons del Corpus de Davies 8: Macadam núms.: 44, 69, 70, 104, 115, 137, 150, 169, 196, 211, 219, 225, 239, 250, 261, 269, 274, 
303, 310, 326, 327, 336, 346, 347, 396, 409, 410, 416, 460, 473, 527, 555 i 566. 

8. Aquí hem preferit denominar-les cestampacionss en comptes de econso atès que algunes d'aquestes estampacions s'han 
trobat exclusivament damunt de tovots i mai damunt de cons. 

9. Núms. del Corpus: 150, 211, 219, 239, 274, 303, 327, 336 i 346. 

apartat (b) en un proper article. Aquests dos cons presumptament inexistents són els que 
corresponen als núm. 69 i 196 del Corpus, ambdós adjudicats a dos personatges anomenats 
Amenhotep. 5 





Ceres ES 
EE ———el 
Dr 
El 
Em) 
Fig. 1. Corpus n" 150. Fig. 2. N" 150. Dibuix de l'autor. Escala 1:1. 


Con núm. 150 de Neferhat 12 Nfr-hst (Fig. 1 i 2, làm. D 


Estampació amb tres columnes de text: L'honrat davant d'Ostris, supervisor del departament 
d'Amon, escriba lleial del summe sacerdot, Neferhat. Chassinatl" durant les excavacions realit- 
zades a principis de 1906 a la zona de Dra Abu el-Naga va recollir un nombre considerable 
de cons funeraris dispersos pel terreny, la majoria d'ells coneguts i publicats anteriorment, 
però entre la vintena que no ho havien estat, menciona un con d'aquest tipus bastant des- 
gastat trobat al sud de la necròpolis i que probablement és el que es conserva a l'Institut 
Français d'Archéologie Orientale del Caire (IFAO 4881).Y D'altra banda, i procedent de 
l'antiga col.lecció de l'artista i col-leccionista Pelagio Palagil formada al voltant dels anys 
1830, al Museo Civico Archeologico de Bolonya (Itàlia) es conserva un altre exemplar d'a- 
quest tipus (RS 3310). " Aquest con ja havia estat recollit en les notes manuscrites de Flin- 
ders Petrie al mateix museu, abans que fos finalment publicat per Pernigottil" sense 


10. Respecte al con núm. 69, veure: J.M. GALAÀN 8: F. BORREGO, 4Funerary Cones from Dra Abu el-Naga (TT. 11-12), Mem- 
nonia 17, 2007, p. 208. Agraim aquí les informacions facilitades per José Manuel Galàn i Francisco Borrego. Pel que fa al 
con núm. 196, veure: A. DORN €zc E. PAULIN-GROTHE, eDie Stele Sen(y)nefers und Grabhegel (Cones) aus dem Tal der 
Rònigex, Gòttinger Miszellen, 222, 2009, p. 11. Agraim també a Elina Paulin-Grothe i Andreas Dorn les dades i fotografies 
facilitades. 

11. CHASSINAT, op. cit. nota 3, p. 161. 

12. Agraim la informació facilitada per François Leclère, membre científic de l'IFAO i actualment enginyer de recerca a l'École 
Pratique des Hautes Études, section des Sciences religieuses. 

13. M.L. BIERBRIER, V/ho VVas V/ho in Egyptology, The Egypt Exploration Society, 4a. ed. rev., Londres, 2012, p. 413. 

14. Agraim a Daniela Picchi responsable de la secció egípcia del Museo Civico Archeologico de Bolonya la informació facili- 
tada sobre el con de Neferhat que conserva aquest museu i el permís per publicar-lo. 

15. S. PERNIGOTTA dl "coni funerari" del Museo civico archeologico:, Il Carrobio, rivista di studi Bolognesi, vol. II, 1977, p. 
332 fig. 1(4), 333(4), S. PERNIGOTTIL, Una nuova collezione egiziana al Museo Civico Archeologico di Bologna, Monografie di 
SEAFP, Series Minor, 6, Pisa, 1994, p. 60-61(7), tav. VI (IX.7). 

donar-li la importància que creiem que es mereixia, perquè era un con que no havia estat 
vist ni per Davies ni per Macadam, la qual cosa va comportar que no hi aparegués el dibuix 
de forma facsímil en el Corpus, donat que la seva existència era dubtosa en el moment de 
la publicació. Si bé Pernigotti menciona aquest fet, en cap de les dues ocasions que va pu- 
blicar la peça, no hi va adjuntar ni el dibuix facsímil ni cap fotografia, únicament un dibuix 
esquemàtic. 





Fig. 3. Corpus n" 211. Fig. 4. N" 211. Dibuix de l'autor. Escala 1:1. 


Con núm. 211 d'Amenhotep l...€- Imn-htp (Fig. 3i 4, làm. D) 

Estampació amb tres columnes de text: L'Osiris, director dels jardins, Amenhotep, justificat. 
La senyora de la casa, Tay. Les notes manuscrites de Davies, recollides posteriorment per Ma- 
cadam,é mencionen que un exemplar va ser trobat per Herbert V/inlocR al temple de Ra- 
messes IV i que uns altres quatre exemplars van ser posats a la venda. Davies també 
menciona les sigles "MM" juntament amb dues notes a llapis dins d'un parèntesi e(copy 
lost 2): i e(get facsimile), la qual cosa indica que pensava que algun exemplar d'aquest 
con era al Metropotitan Museum de Nova Yort i que per algun motiu s'havia perdut, raó 
per la qual no havia pogut fer el dibuix facsímil. Actualment no se'n conserva cap còpia al 
Metropolitan Museum i no sabem on va aconseguir Davies les dades recollides a les seves 
notes, que per una altra part mostren una sèrie de confusions en relació als números de re- 
ferències que dóna, així com respecte a l'aspecte físic atès que el descriu com un con quadrat 
amb la base vermella massa petita per a la impressió. Actualment coneixem únicament tres 
exemplars d'aquest con conservats al Museu Egipci del CaireV amb els números d'inventari: 
JE 56034, JE 56035 i TR 8/7/20/25. 


16. Una còpia fotogràfica realitzada per Rento Zenihiro de les notes manuscrites de Davies i de Macadam conservades ac- 
tualment a la Biblioteca de Sudan a Rhartum, poden ser, gràcies a la seva generositat, consultades lliurement per internet: 
chttps: / /sites.google.com /site /macadamcollections /5 (consultada novembre 2013). 

17. Notificació facilitada per François Leclère, agost de 2001. 

fidel 
OE 


Fig. 5. Corpus n" 219. Fig. 6. N" 219. Dibuix de l'autor. Escala 1:1. 





Con o motlle (2) núm. 219 de Pay XU P3y (Fig. 5i 6, làm D 


Tres columnes de text: L'Osiris, el dibuixant Pay. El seu fill, el dibuixant Nebre, justificat. 
Émile Chassinat, $ en la publicació dels cons inèdits trobats durant les excavacions realit- 
zades a principis de 1906 a la zona de Dra Abu el-Naga, menciona que va comprar a un 
camperol un fragment de con amb aquesta inscripció, amb la característica singular de tenir 
el signes jeroglífics incisos i d'estar fet de pedra calcària i no de fang cuit com era habitual, 
i remarca que aquest estrany con de pedra va ser l'únic exemplar que va poder aconseguir 
durant la seva estada de diversos mesos a la necròpolis tebana. Uns anys més tard, Henri 
Gauthier, en publicar una vintena de petits objectes diversos i de procedència desconeguda 
comprats o trobats a l'atzar, pertanyents a l'Institut Français d'Archéologie Orientale del 
Caire, menciona de nou aquest objecte. Ignorant probablement la publicació anterior de 
Chassinat, Gauthier el descriu com un emoule de cóne funéraire en calcarie duro i menciona 
que té els signes jeroglífics en relleu enfonsat per utilitzar-lo com a motlle per estampar-lo 
damunt la base del con d'argila. Per la seva banda, al prefaci del Corpus/' Macadam men- 
ciona que, com a excepció, va publicar el dibuix d'aquest con de pedra amb els signes jero- 
glífics invertits, ja que, a diferència de la resta, l'original trobat no era el producte d'una 
estampació sinó que podria ser ell mateix un motlle o matriu," encara que també menciona 
que Davies no el va considerar com a tal, ja que tenia el convenciment que aquestes matrius 
serien fetes de fusta. Com que no va poder comprovar directament l'objecte, es va utilitzar 


18. CHASSINAT, op. cit. nota 3, p. 161 (XX). 

19. Chassinat es refereix als cons que no apareixien en les publicacions de DARESSY, MOND i GAUTHIER, op. cit. nota 3. 

20. H. GAUTHIER, Monuments et fragments appartenant à l'Institut Français d'Archéologie Orientale du Caireo, BIFAO 
XII, 1916, p. 131-133. 

21. DAVIES €c MACADAM, Corpus, p. Vi. 

22. Curiosament tant Chassinat com Gauthier també havien publicat aquesta peça amb els signes invertits, com si es tractés 
del resultat d'una estampació. Aquí també hem optat per aquesta opció invertint el dibuix. 

al Corpus un dibuix fet a mà alçada a partir del con publicat per Chassinat tot i que també 
tenia coneixement de la publicació de Gauthier." Fins al moment no coneixem l'existència 
de cap con d'argila amb aquesta estampació, la qual cosa, si finalment se'n trobés algun 
exemplar, dissiparia els nostres grans dubtes quant a la utilitat final d'aquest objecte. Ac- 
tualment aquest interessant con o matriu de pedra es conserva, amb el número d'inventari 
d'objectes 205, a l'Institut Français d'Archéologie Orientale del Caire i en podem publicar 
la fotografia per primera vegada." 





Fig. 7. Corpus n" 239. Fig. 8. N" 239. Dibuix de l'autor. Escala 1:1. 


Con núm. 239 de Nebseny ——...4Ú Nb-sny (Fig. 7 i 8, làm ID) 


Tres columnes de text: L'escriba del tresor de l'esposa del déu, Nebseny, justificat amb Osiris. 
Aquest con va ser publicat per primera vegada per Daressy  mencionant que procedia de 
l'antic Museu Egipci de Guiza, però sense donar-ne més detalls. En la seva recerca dels cons 
Davies no el va poder trobar al Museu del Caire per la qual cosa no va poder comprovar- 
ne l'existència ni fer-ne el dibuix facsímil. 


Finalment, l'agost de 2001, François Leclère el va poder veure i fotografiar als magatzems 
del Museu Egipci del Caire que en conserva un únic exemplar amb el número de registre 
temporal TR 9/1/25/16. Així doncs, sense cap mena de dubte, podem confirmar l'existència 
d'aquest con que fins ara consideràvem dubtosa, i que va entrar al Museu a principis de 
gener de 1925. 


23. La disposició dels signes al dibuix fet a mà del Corpus és similar al que apareix publicat, amb fonts tipogràfiques jeroglí- 
fiques de l'IFAO, per Chassinat mentre que en la de Gauthier la columna central està lleugerament desplaçada i el signe 
(Aa11 de Gardiner) de la tercera columna apareix invertit. 

24. Fotografia feta i facilitada per François Leclère. Agraim també a Béatrix Midant-Reynes directora de l'IFAO, i a Nadine 
Cherpion, responsable del servei d'arxius l'oportunitat de publicar aquesta peça. 

25. DARESSY, op. cit. nota 3, p. 281, 307, núm. 86. 

26. Agraim des d'aquí la generositat de François Leclère per donar-nos aquesta informació i facilitar-nos la fotografia del 
con. Donem també les gràcies al director del Museu d'El Caire, Lotfi Abdel Hamid pel permís de publicació i a Marvva 
Abd el Razele per les seves gestions. 

Fig. 9. Corpus n" 274. Fig. 10. N" 274. Dibuix de l'autor. Escala 1:1. 


Con núm. 274 d'Ahmose 9 Th-ms (Fig. 9i 10, làm ID 


Con molt desgastat amb dues columnes de text de lectura incompleta: El sacerdot uab 
d'Amon (2), Ahmose. Va ser publicat per primera vegada per Daressy que mencionava úni- 
cament que procedia d'una col-lecció particular, però no especificava res més. La imatge 
que apareix al Corpus està copiada directament de la publicació de Daressy, ja que ni Davies 
ni Macadam van poder comprovar-la. En l'actualitat, un con amb aquesta estampació es 
conserva a l'Antitenmuseum Basel und Sammlung Ludvvigt amb el núm. d'inventari BSAe 
HI 6646, i sembla ser el mateix i únic exemplar conegut i dibuixat per Daressy, perquè pre- 
senta deterioraments similars als signes jeroglífics estampats dins d'una forma ovalada, tot 
i que Daressy la va dibuixar perfectament circular, tal com també apareixia al Corpus. Aquest 
òval amb els signes inscrits és força petit en relació a la superfície de la base circular del con 
d'argila. Es probable que Daressy el veiés a El Caire en propietat del pare franciscà Fra Cle- 
ofa Steinhauser, conegut antiquari interessat en les antiguitats egípcies, que més tard el va 
vendre al metge i col-leccionista suís Dr. Rurt Forcart que en va fer donació al museu l'any 
1925 juntament amb altres objectes. 


Con núm. 303 d'It(ef) 1. Tf (Fig. 11 i 12, làm ID 


Dues columnes de text: La seva esposa, la senyora de la casa, It(ef). Aquest con va ser publicat 
per primera vegada per Northampton, Spiegelberg i Nevvberry" juntament amb un total 
de cinquanta tipus de cons, amb estampacions diferents, trobats tots ells en el transcurs de 
les excavacions fetes a la zona de Dra Abu el-Naga a l'hivern de 1898-1899, però sense es- 
pecificar quants se'n van trobar de cada tipus ni quin va ser el seu destí. La meitat de les es- 
tampacions d'aquests cons ja havien estat publicades per Daressy, mentre que l'altra meitat 


27. DARESSY, op. cit. nota 3, p. 283, 309, núm. 129. 

28. Agraim a André VViese, conservador en cap del departament d'Art Egipci de l'Antifenmuseum Basel und Sammlung 
Ludvíig de Basilea, les informacions donades, així com el permís de publicació de la fotografia d'aquest con. 

29. NORTHAMPTON é: SPIEGELBERG é: NEVVBERRY, op. cit. nota 3, p. 36 i pl. XXIV(25). 

Fig. 11. Corpus n" 303. Fig. 12. N" 303. Dibuix de l'autor. Escala 1:1. 


eren desconegudes en el moment de la publicació. D'aquestes darreres, sis estampacions 
resten encara dubtoses i no se n'ha pogut comprovar encara l'existència. 7 


A les seves notes manuscrites/: Davies només fa referència a la publicació de Northamp- 
ton de la qual copia l'estampació que Macadam va incloure al Corpus sense haver-ne pogut 


veure ni examinar cap exemplar. 


La confirmació de l'existència d'aquest tipus de con es deu a les excavacions que s'estan 
realitzant actualment a la zona de Dra Abu el-Naga, dirigides per José M. Galàn dins del 
denominat Proyecto Djehuty, a les tombes TT 11, TT 12 i -399-. De la primera campanya 
de l'any 2002 fins a la de 2006 s'han trobat 31 exemplars amb aquesta mateixa estampació. 
Com que porta únicament el nom i títols d'una dona i tenint en compte que durant l'Imperi 
Nou no coneixem cap dona que no formés part de la reialesa que disposés d'una tomba 
pròpia independent de la de l'espòs o família, pensem que aquest con d'It(ef) aniria acom- 
panyat d'un o d'altres cons amb el nom del propietari de la tomba. El mateix equip de Galàn 
Va trobar també 43 cons similars, inèdits al Corpus, pertanyents a un tal Baxi, director del 
bestiar d'Amon, que amb tota seguretat seria l'espòs de It(ef) i propietari d'una tomba 
desconeguda que es va poder identificar al costat de la tomba TT 12 de Hery.Y 


Con núm. 327 de Nalcht 82 Nht (Fig. 13i 14, làm III) 


Dues columnes de text: El porta-estendard, NaRht. Con publicat per primera vegada per 
Pellegrini i conservat al Museo Archeologico de Florència amb el núm. d'inventari 6751.7 


30. Aquests són els cons del Corpus núms. 69, 104, 269, 310, 396 i 473. 

31. shttp:/ /1st.geocities.jp / Rilitata/Macadam. Collections/01-172-02-173-high.jpgs (consultada novembre 2013). 

32. Agraim a José Manuel Galàn director del Proyecto Djehuty la informació i el permís de publicació de la fotografia del con 
d'It(ef). 

33. GALÀN 8: BORREGO, op. cit. nota 10, p. 201, 202, 205, pl. XXXVII(C) i pl. XXXIX(C). 

34. GALÀN 8: BORREGO, op. cit. nota 10, p. 201, 202, 204, pl. XXXVII(B) i XXXIX(B). 

35. J. M. SERRANO DELGADO, eBaRi, supervisor del Ganado de Amón2, BAEDE 15, 2005, p. 85-98. 

36. A. PELLEGRINL d Coni Funebri del Museo Archeologico di Firenze:, treball presentat l'any 1899 en el XIF Congrés In- 
ternational d'Orientalistes a Roma, imprés l'any 1902 a Bessarione, Sèrie II, vol. III, fasc. 67, any VII, Roma, 1902, 147(93), 
Tav. IV (93). 

37. Donem les gràcies a Maria Cristina Guidotti, directora del Museo Egizio de Florència, per facilitar-nos la fotografia d'a- 
quest con. 

Fig. 13. Corpus nò 327. Fig. 14. N" 327. Dibuix de l'autor. Escala 1:1. 


A les notes manuscrites de Davies hi apareixen dues anotacions sobre aquest con.$ Una 
que menciona la referència a la publicació de Pellegrini del con de Florència, i una altra que 
diu literalment "Hand copy from Colin Campbell Collection", la qual cosa indicaria que havia 
fet una còpia esquemàtica a mà d'aquest con procedent de la col-lecció que el Reverend 
Colin Campbell (1848-1931) havia reunit en les seves estades a Egipte. L'any 1925, Campbell 
va oferir la seva col.lecció, incloent-hi molts cons funeraris i òstraca, al Hunterian Museum 
de Glasgovv, al Royal Museum of Scotland d'Edimburg, a l'Oriental Museum de Durham i 
al Museu de Dundee.Y Consultats aquests museus sembla ser que aquest con no es troba 
entre les seves col-leccions per la qual cosa desconeixem on para actualment. 


En el transcurs de les excavacions realitzades pel Deutsche Archàologische Institut Rairo 
(DAIR) dirigides per Daniel Polz a la zona de Dra Abu el-Naga de 1991 fins el 2010, s'han 
trobat, entre molts d'altres, 70 cons i un tovot d'angle amb aquesta mateixa estampació. 
D'aquests setanta cons s'ha pogut comprovar que es van utilitzar dos motlles molt similars, 
però que presenten unes lleugeres diferències en el gravat dels signes jeroglífics." 


Per l'acumulació de cons trobats s'ha pogut identificar la tomba de Nalht, com a desti- 
natària d'aquests cons situada en el mur NE del pati de la tomba TI 232, a la qual la Missió 
del DAIR ha donat el número R01.3. 


Estampacions núm. 336 i 346 de Tutmosis di — L Rp— Dimety-ms (Fig. 15 i 16, làm IV) 


Aquestes dues estampacions no s'han trobat mai sobre cons sinó únicament damunt 
de tovots cuits de forma rectangular." Alguns exemplars presenten solament una de les 
dues estampacions mentre que d'altres tenen les dues. Estampació 336: L'Osiris, supervisor 


38. ahttp:/ /1st.geocities.jp / Rilitata/Macadam Collections/01-170-171-highjpg- (consultada novembre 2013). 

39. BIERBRIER, op. cit. nota 13, p. 102-103, A. MCDONALD é: S. A. COUPAR, The Egyptologycal afterlife of Colin Camp- 
bell, Eguptian Archaeology 40, Spring 2012, p. 21-24. 

40. RRUCR, op. cit. nota 2, p. 47-50, 84-85, 157(04). 

41. RRUCR, op. cit. nota 2, p. 85. 

42. Les mides d'aquests tovots, amb lleugeres variacions, són: 33 x 15 x / cm 

Fig. 15. Corpus n. 336 i 346. Fig. 16. N) 336 i 346. Dibuix de l'autor. Escala 1:2. 


del doble graner d'Amon, Tutmosis. Estampació 446: L'Ostris, escriba reial, intendent d'Amon, 
Tutmosis. L'estampació 336 es presenta sempre en el costat estret i curt del tovot, mentre 
que la 346 es situa en el costat també estret però més llarg. Macadam les va incloure al 
Corpus de cons perquè figuraven a les notes de Davies, que probablement havia considerat 
que aquests maons acomplien la mateixa funció decorativa que els anomenats cons fune- 


raris. 


L'existència d'aquests tovots amb estampacions era ja coneguda des de l'expedició na- 
poleònica," i dels quals l'enginyer i geògraf Edmé François Jomard" va fer una acurada 
descripció." Les notes de Davies (molt malmeses en aquest punt)" mencionen aquestes 
dues estampacions citant el Museu de Torí on diu que va fer còpies esquemàtiques a mà. 
Per altra banda, a la mateixa pàgina de notes, hi ha també una anotació afegida de Maca- 
dam que diu literalment 4Ed n/n. facsim. in squeeze boxo, fet que està confirmat per una 


43. Description de l'Égypte ou Recueil des observations et des recherches qui on eté faites en ÉQupte pendant l'expédition de l'armée fran- 
çaise. Antiquités (Planches). 5 vols., 1809-22, vol. HL, pl. 48, núms. 6-8. 

44. BIERBRIER, op. cit. nota 13, p. 282. 

45. E.E JOMARD, €8. X. Des briques imprimées, trouvées dans un hypogée-, Description de l'Égypte ou Recueil des observations 
et des recherches qui on été faites en ÉQupte pendant l'expédition de l'armée française. Antiquités-Description. Tome III, 1821, 2a 
ed., p.131-134. 

46. ahttps:/ /sites.google.com /site /macadamcollections / davies-red-notebool/01-1015 (consultada novembre 2013). 

nota a llapis que el mateix Macadam va escriure a sota de l'estampació núm. 346 del seu 
propi volum ja imprès del CorpusY on deia que havia fet un dibuix facsímil a partir de 
l'exemplar d'Edimburg, però que no en disposava quan va muntar les pàgines de làmines 
a Amèrica. $ Desconeixem a quin exemplar d'Edimburg es refereix Macadam en les seves 


notes. 


En l'actualitat es coneixen nombrosos tovots amb una o amb les dues impressions juntes, 
conservats en uns pocs museus: l'Oriental Museum de Durham (EG 1054), el Museu del 
Louvre de París (E 13207) i el British Museum de Londres (EA 13176)Y en conserven cadas- 
cun un exemplar, mentre que el Museo Egizio de Torí en conserva vint-i-set, provinents de 
la col-lecció de Bernardino Drovetti" i Antonio Lebolo." Finalment, les excavacions realit- 
zades al complex funerari de la tomba TT 32 de Tutmosis a la zona del Rholtha, per la Hun- 
garian Archaelogical Mission a Tebes entre els anys 1983 i 1993, han aportat la troballa d'un 
total de 205 tovots d'aquest tipus amb una sola o amb les dues estampacions, tots ells des- 
crits en un treball remarcable realitzat per Erno Gaàl amb la col-laboració del director de la 
missió, Làszló Ràlosy." 


Pel que sembla, aquests tovots estampats amb el nom i títols del difunt no solament for- 
marien part com a element decoratiu dels dos pilons que precedien la tomba de Tutmosis, 
sinó que una gran quantitat van ser trobats a l'interior del passatge subterrani descendent 
prop de la cambra funerària," on probablement formarien part d'un mur de tancament, tal 
com ja havia mencionat també el membre de l'expedició francesa Edmé F. Jomard en la des- 


cripció d'aquests tovots.7 


ADDENDA 


Voldríem afegir, a aquesta relació de cons no dibuixats de forma facsímil al Corpus, dos 
cons més, que si bé ja havien estat anteriorment publicats, creiem que podrien substituir, 
gairebé amb total seguretat, els dos exemplars tal com apareixen publicats al Corpus, que 
ens atrevim a dir que no existeixen. Es tracta dels cons núm. 326 i 416, el primer dels quals 
presenta unes lleugeres diferències en la forma d'escriure el títol del propietari, mentre que 
el segon és completament igual però amb el sentit de lectura invertit é 


47. chttp:/ /1st.geocities.jp / Rilitata/Macadam. Collections/02-029-b-high.jpgs (consultada novembre 2013). 

48. Text manuscrit de Macadam al dessota del núm. 346 de la edició del Corpus: dl have made a facsimile from the Edimb. 
example, but I didn't have it vvith me in America vvhen I mounted the plates.. 

49. Agraim a Margaret Maitland, conservadora de l'Ancient Mediterranean Department of VVorld Cultures del National Mu- 
seums Scotland d'Edimburg, les informacions facilitades. 

50. Donem les gràcies a Marcel Marée, conservador del Departament de l'antic Egipte i Sudan del British Museum, per les 
fotografies d'aquest tovot i el permís per publicar-les. 

51. BIERBRIER, op. cit. nota 13, p. 161-162. 

52. BIERBRIER, op. cit. nota 13, p. 314. 

53. E. GAAL, Stamped Brichs from TT32, Studia Aegyptiaca XV, Budapest, 1993. 

54. Dels 205 tovots trobats, 105 ho van ser a l'interior de la tomba, mentre que 55 ho van ser a l'exterior. Veure GAAL, Stamped 
Brichs, p. 34-36. 

55. JOMARD, op. cit. nota 45, p. 131-134. 

56. Volem aquí donar les gràcies a José Manuel Galàn per facilitar-nos les fotografies d'aquests dos cons i el permís per pu- 
blicarles. 

Fig. 17. Corpus n. 326. Fig. 18. N" 326. Dibuix de l'autor. Escala 1:1. 


Con 326 de Maienhegau XI. M3i-n-hlèv (Fig. 17i 18, làm ID) 


Dues columnes de text: El porta-estendard, Maienhegau. Les primeres notícies que tenim 
d'aquest con són les de la publicació de Northampton, Spiegelberg i Nevvberry,/ d'on sens 
dubte va ser copiat per Davies i posteriorment publicat per Macadam al Corpus, ja que pre- 
senta les mateixes característiques gràfiques que les de la publicació original. 


Per una altra part, a principis de 1906 Émile Chassinat8 va trobar a la zona de Dra 
Abu el-Naga dos exemplars d'un con inèdit en relació als publicats anteriorment per Da- 
ressy, Mond i Gauthier, però força similar al publicat per Northampton, que Chassinat 
desconeixia probablement en aquell moment, en coincidir gairebé en el temps ambdues 
publicacions. El con representat a Northampton, Spiegelberg i Nevvberry presenta dues 
variants principals respecte al con de Chasinat: una, en la forma d'escriure el títol del 
propietari, i l'altra en la línia vertical que separa les dues columnes de text, absent en 
aquest con. 


Un dels dos cons trobats per Chassinat es conserva actualment a l'Institut Français d'Ar- 
chéologie Orientale del Caire, 2 mentre que de l'altre, menys complet, no se sap on para.2 
L'exemplar que aquí presentem, idèntic al conservat a l'IFAO, forma part d'un total de 15 
cons similars trobats en el transcurs de les cinc primeres campanyes d'excavació del Pro- 
yecto Djehuty realitzades a la zona de Dra Abu el-Naga.7 Aquests setze cons són el total 


57. NORTIHAMPTON 8: SPIEGELBERG 8: NEVVBERRY, op. cit. nota 3, p. 36 i pl. XXV(46). 

58. CHASSINAT, op. cit. nota 3, p. 158(X). 

59. En els dos quaderns manuscrits del diari d'excavació de VV. SPIEGELBERG, Fundjournal Li II, conservats al Griffith Institute 
Archive d'Oxford, es fa evident que aquest con, tal com va ser publicat finalment, hauria estat interpretat de manera errò- 
nia a partir solament d'un dels dos cons trobats (Fundjournal IL, p. 94), en què la part corresponent al títol del personatge 
estava força erosionada, mentre que l'altre exemplar, molt millor conservat, apareix perfectament dibuixat sense cap di- 
ferència amb el con publicat per Chassinat (Fundjournal IL, p. 102). La línia vertical que separa les dues columnes de text 
del primer con està ratllada en el diari de Spiegelberg (Fundjournal I, p. 94). 

60. Lot nò IFAO 5763, caixa C. Donem les gràcies a François Leclère per les informacions facilitades. 

61. P-M. CHEVEREAU, Le porte-étendard Maienhegaou-, Revue d'Égyptologie 47 (1996), p. 15 n.15. 

62. GALÀN é: BORREGO, op. cit. nota 10, p. 200-201, 206, pl. XXXVII(A). 

dels únics exemplars coneguts fins al moment amb aquesta mateixa estamapació del porta- 
estendard Maienhegau. 





Fig. 19. Corpus n" 416. Fig. 20. N" 416. Dibuix de l'autor. Escala 1:1. 


Con 416 de Merytptah ZiRÚ Mryt-pth (Fig. 19 i 20, làm HI) 


Quatre fileres horitzontals de text: L'honorada davant d'Osiris, senyora de la casa, Meryptah, 
justificada. Aquesta estampació ja va ser publicada el 1847 per Prisse d'Avennes" i va ser 
també recollida per Daressy l'any 1893," i més tard va ser inclosa al Corpus de Davies i Ma- 
cadam. Les tres publicacions, però, presenten el mateix error en la inscripció jeroglífica in- 
vertida amb el sentit de lectura de dreta a esquerra. Sembla que l'errònia representació de 
PrisseV va ser copiada sense poder fer la oportuna comprovació amb el con original del 
qual probablement desconeixien on es conservava. 


No va ser fins l'any 1980 que Michel Devvachterfí en una breu comunicació va donar 
a conèixer aquest con conservat al Museu National de Céramique a Sèvres,/ producte 
d'una donació de l'any 1837, i el va presentar com un nou tipus inèdit a afegir al Corpus 
de Davies i Macadam. Devvachter menciona que l'empremta d'aquest con mesura 6 cm 
de diàmetre, mentre que el publicat per Daressy (reproduit més tard al Corpus amb el 
núm. 416) és d'un tipus més petit (4,5 cm), $ i adjunta un dibuix esquemàtic del nou con 
de Sèvres i també del publicat al Corpus per fer-ne la comparació, tant pel que fa a la pro- 
porció com a l'orientació dels textos i també a alguna petita diferència en els signes jero- 
glífics estampats. 


63. E. PRISSE D'AVENNES, Monuments Égyptiens, bas-reliefs, peintures, inscriptions, etc., d'après les dessins executés sur les lieux, 
París, 1847, pl. XXVII. 

64. DARESSY, op. cit. nota 3, p. 291, 313, núm. 200. 

65. Dels catorze cons que publica Prisse, aquest és l'únic que està dibuixat invertit. 

66. M. DEVVACHTER, eUn nouveau type de cónes funéraireso, Revue d'Egyptologie 32, 1980, p. 140-141. 

6/7. Musée National de Céramique a Sèvres: MNC 22/02. 

68. Aquest con va ser publicat esquemàticament al Corpus sense donar-ne les mesures, perquè en aquell moment els autors 
les desconeixien. 

Un any més tard, Jeanne Bulté" aporta una fotografia d'aquest exemplar, a la publicació 
del catàleg de la col-lecció de Sèvres. 


El con que presentem en aquest treball va ser trobat al gener de l'any 2013 en el transcurs 
de les excavacions realitzades a la zona de Dra Abu el-Naga dins del Proyecto Djehuty, di- 
rigit per José M. Galàn que, curiosament, havia publicat uns anys abans" un con similar 
conservat a la col.lecció egípcia de la Real Academia de Córdoba," sense mencionar, però, 
la diferent orientació dels signes jeroglífics respecte al con publicat al Corpus. Fins al moment 
només tenim notícia de tres exemplars d'aquest con de Merytptah que, amb tota probabi- 
litat, compartirien amb els del seu espòs la decoració de la façana de la tomba. 7 


69. J. BULTÉ, Catalogue des Collections Éguptiennes du Musée National de Céramique à Sèvres, París, 1981, p. 74-75, 133, pl. XIII, 
pl. B. (Bulté anomena Ptahmeryt la destinatària d'aquest con). 

70. J. M. GALÀN, zConos funerarioss, La colección egipcia de la Real Academia de Córdoba, Còrdova, 1998, 44. 

71. Col-lecció egípcia de la Real Academia de Córdoba. Núm. d'inventari: 1981/1 /35. 

72. Vull agrair a Enric Sullà la lectura pacient del manuscrit i la correcció ortogràfica. 

LÀMINA I 


Corpus n 150 
O Museo Civico Archeologico di 
Bologna. Foto: Marco Ravenna. 


Corpus n 211 
O Egyptian Museum Cairo. 
Foto: François Leclère. 

Corpus n 219 
O Institut Français d'Archéologie 
Orientale. Foto: François Leclère. 

LÀMINA II 


Corpus nP 239 
O Egyptian Museum Ciro. 
Foto: François Leclère. 

Corpus nP 303 
O Proyecto Djehuty. 

LÀMINA III 


Corpus n. 327 
O Museo Archeologico 
Nazionale di Firenze. 


Corpus n. 326 
O Proyecto Djehuty. 

